உன் நினைவில்

உன் நினைவில் பாரதி பிரியா சின்னச்சின்னதாய் நீ விட்டுச்சென்ற நினைவுகளால் நிதம் வாழ்கிறேன்... கரையில்லா அன்புக்கு முன்னே கவலையின்றி உன் நினைவில்! பார்த்துப்பார்த்து நீ எடுத்து தந்தப் பட்டுப்புடவை பெட்டிக்குள்ளே.... நீ என் இதய பெட்டிக்குள் இருப்பது போலே பத்திரமாக..... நீ வரும்வரையில். சேர்ந்தே நடந்து சென்றோம்... நினைவிலும் கனவிலும்..... தனியே கடந்து செல்கிறேன் ஒவ்வொரு பொழுதுகளையும்! வறண்ட நிலமாகத்தான் நனிருந்தேன் வற்றாத அன்பு தந்தாய்.. உன் நினைவுகளின் வலிமைக்கு முன்னே.. நான் உடைந்து போகிறேன் ..! நெருங்கி.... நொறுங்கிப்போவதுதான் உன் அன்பின் பரிசானாலும்... இந்நாளும் எந்நாளும் உனக்காக உன் நினைவால் நான்!